Sciant omnes qui hec legerint seu audierint, quod ego Guichardus, Bellijoci dominus, concessi et quictavi, pro remedio anime mee et parentum meorum, sancto conventui Cluniacensis monasterii pedagium, per totam terram meam, de omnibus his que sibi ad victum et vestimentum per eandem terram ferentur. Et ut hoc magis ratum sit, presentem cartulam sigillo nostro roboratam eis indulsimus.